Document ID: 31998R1048

RÅDETS FORORDNING (EF) Nr. 1048/98 af 18. maj 1998 om ændring af forordning (EØF) nr. 2658/87 om told- og statistiknomenklaturen og den fælles toldtarif og om en midlertidig, delvis, toldsuspension for visse typer gasturbiner
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 28,
under henvisning til forslag fra Kommissionen, og
ud fra følgende betragtninger:
Ved Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1) indførtes en varenomenklatur benævnt »den kombinerede nomenklatur«;
Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) indeholder bestemmelser om henførsel af varer under en toldprocedure, der giver toldlempelser ved indførsel af varer, for hvilke der er foreskrevet et særligt anvendelsesformål;
EF-fabrikanter af kraftvarmeværker forsyner sig i øjeblikket i vidt omfang med visse gasturbiner ved import fra tredjelande; brugen af sådanne kraftvarmeværker har gunstige følger for miljøet; der bør derfor for en begrænset periode gives disse turbiner en midlertidig, delvis, autonom toldfritagelse i henhold til proceduren for særlige anvendelsesformål;
i den kombinerede nomenklatur bør der indføres en underposition for disse varer, som svarer til bestemmelserne vedrørende særlige anvendelsesformål; den kombinerede nomenklatur bør derfor ændres -
UDSTEDT FØLGENDE FORORDNING:
Artikel 1
1. Bilag I, anden del, til forordning (EØF) nr. 2658/87 ændres i overensstemmelse med bilaget til nærværende forordning.
2. Den ved nærværende forordning foretagne ændring af underpositioner i den kombinerede nomenklatur finder anvendelse som Taric-underpositioner, indtil de indføjes i den kombinerede nomenklatur i overensstemmelse med artikel 12 i forordning (EØF) nr. 2658/87.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. maj 1998.

Labels: 3
19
14
1